Atumpan (singer)

Frank Elinam Cobbinah (wɔwoo no Mumu 24, 1983), a wɔtaa dze ne dzin a ɔwɔ gua do no nye Atumpan nyim no, ɔyɛ Ghana Afrobeats na Dancehall ndwontonyi. Cobbinah hyehyɛɛ n’ankasa record label a ɔkyerɛ Afro beats artists tsitsir.

 AhyɛseBra Na Nwomasua 
Wɔwoo Cobbinah Mumu 24, 1983, Ofi Avenor wɔ Firaw Mantɔw mu wɔ Ghana na ɔhyɛɛ ase yɛɛ ndwom wɔ ne skuul ahyɛse nda mu. Onyaa n'ahyɛse nwomasua wɔ Yaa Asantewaa M/A ahyɛse na ntoado skuul a ɔwɔ Kumase wɔ Esuantse Mantɔw mu na ɔkɔr do kɔɔ Boa Amponsem ntoado skuul a ɔwɔ Mfinimfin Mantɔw mu wɔ Ghana, beebi a ɔsom dɛ enyigye do hwɛfo. Wɔ afe 2002 mu no, wɔgyee no kɔɔ Wiawso College of Education, na ɔtsetsee no ho dɛ ɔkyerɛkyerɛfo a ɔyɛ edwumadzen. Wɔ Dzifuu 2008 mu no, onyaa kwan kɔɔ Nwomasua Skuulpɔn, Winneba, faakor a ɔkenkanee maa bachelor’s degree adzesua wɔ Kasa Ho Adzesua mu, na ɔyɛɛ Borɔfo Kasa tsitsir.

 Rɛkɔginihyen Na Ndwomto Mu Yɛbea 
Cobbinah hyɛɛ ase yɛɛ edwuma dɛ Atumpan (a ɔkyerɛ Kyen Kasa Bɔ wɔ Akan kasa mu) wɔ afe 2011 mu, ber a oyii ndwom kɛse bi a wɔfrɛ no 'The Thing' edzi. 'The Thing' maa no nyaa dzin dɛ Best New Artiste of the year, Best Afro pop Song of the Year, na Best Collaboration of the year wɔ 2012 Vodafone Ghana Music Awards mu.

Wɔ afe 2013 mu no, wɔpaw no dɛ Best Afrika Act wɔ afe 2013 MOBO Abadobɔdze na ɔsan nso dzii nkonyim wɔ Amanaman Ntamu Afrobeats Act a Ɔyɛ Paara wɔ afe 2013 BEFFTA Abadobɔdze mu. Cobbinah wɔ afe 2014 mu no nyaa nomination wɔ Urban Music Awards for the Best African/Afrobeat Act a ɔnye Sarkodie na Fuse ODG

Seseiara ɔnye Hardboy Music, Atumpan ndwom a ɔagye dzin ndansa yi no bi na 'Regina' na 'Gimme some more', a ɔda edzi Samini na Sarkodie.